CELEX: 32015R1576
Language: da
Date: 2015-07-06 00:00:00
Title: Kommissionens delegerede forordning (EU) 2015/1576 af 6. juli 2015 om ændring af forordning (EF) nr. 606/2009 for så vidt angår visse ønologiske fremgangsmåder og forordning (EF) nr. 436/2009 for så vidt angår registreringen af sådanne fremgangsmåder i ind- og udgangsbøgerne i vinsektoren

23.9.2015   
            
            
               DA
            
            
               Den Europæiske Unions Tidende
            
            
               L 246/1
            
         KOMMISSIONENS DELEGEREDE FORORDNING (EU) 2015/1576
   af 6. juli 2015
   om ændring af forordning (EF) nr. 606/2009 for så vidt angår visse ønologiske fremgangsmåder og forordning (EF) nr. 436/2009 for så vidt angår registreringen af sådanne fremgangsmåder i ind- og udgangsbøgerne i vinsektoren
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1), særlig artikel 75, stk. 2 og stk. 3, litra g), og artikel 147, stk. 3, litra e), og
   ud fra følgende betragtninger:
   
               (1)
            
            
               I henhold til artikel 3 i Kommissionens forordning (EF) nr. 606/2009 (2) fastsættes tilladte ønologiske fremgangsmåder i bilag I A til samme forordning. Den Internationale Vinorganisation (OIV) har vedtaget resolutioner, der tillader tre nye ønologiske fremgangsmåder. For at følge den tekniske udvikling og give producenterne i EU mulighed for at udnytte de nye muligheder, som producenter i tredjelande har, bør de nye ønologiske fremgangsmåder tillades i EU i henhold til de anvendelsesbetingelser, som er fastsat af OIV.
            
         
               (2)
            
            
               Ved visse ønologiske fremgangsmåder er risikoen for svigagtig anvendelse særlig stor, og de skal indføres i ind- og udgangsbøgerne, jf. artikel 41 i Kommissionens forordning (EF) nr. 436/2009 (3). Det er grunden til, at de tre nye ønologiske fremgangsmåder, dvs. behandling af vin ved hjælp af membranteknologi kombineret med aktivt kul, anvendelse af polyvinylimidazol- og polyvinylpyrrolidon-copolymerer som tekniske hjælpestoffer og anvendelse af sølvchlorid som teknisk hjælpestof, bør indføres i registrene.
            
         
               (3)
            
            
               Forordning (EF) nr. 606/2009 og (EF) nr. 436/2009 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Ændring af forordning (EF) nr. 606/2009
   Bilag I A til forordning (EF) nr. 606/2009 ændres som angivet i bilaget til nærværende forordning.
   Artikel 2
   Ændring af forordning (EF) nr. 436/2009
   I artikel 41, stk. 1, første afsnit, i forordning (EF) nr. 436/2009 tilføjes følgende litra:
   
               »x)
            
            
               behandling ved hjælp af membranteknologi kombineret med aktivt kul
            
         
               y)
            
            
               anvendelse af polyvinylimidazol- og polyvinylpyrrolidon-copolymerer
            
         
               z)
            
            
               anvendelse af sølvchlorid.«
            
         Artikel 3
   Ikrafttræden
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 347 af 20.12.2013, s. 671.
   
      (2)  Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed (EUT L 193 af 24.7.2009, s. 1).
   
      (3)  Kommissionens forordning (EF) nr. 436/2009 af 26. maj 2009 om gennemførelsesbestemmelser til Rådets forordning (EF) nr. 479/2008 for så vidt angår fortegnelsen over vindyrkningsarealer, de obligatoriske anmeldelser og indsamlingen af oplysninger til overvågning af vinmarkedet, dokumenterne, der ledsager vinprodukter ved transport, og ind- og udgangsbøgerne i vinsektoren (EUT L 128 af 27.5.2009, s. 15).
   
      BILAG
      I bilag I A til forordning (EF) nr. 606/2009 foretages følgende ændringer:
      
                  1)
               
               
                  I tabellen indsættes følgende som række 53, 54 og 55:
                  
                              1
                           
                           
                              2
                           
                           
                              3
                           
                        
                              Ønologisk fremgangsmåde
                           
                           
                              Anvendelsesbetingelser
                           
                           
                              Begrænsninger af anvendelsen
                           
                        
                              »53
                           
                           
                              Behandling af vin ved hjælp af membranteknologi kombineret med aktivt kul for at reducere overskydende 4-ethylphenol og 4-ethylguaiacol
                           
                           
                              For vin og på de betingelser, der er fastsat i tillæg 19
                           
                           
                               
                           
                        
                              54
                           
                           
                              Anvendelse af polyvinylimidazol- og polyvinylpyrrolidon-copolymerer (PVI/PVP)
                           
                           
                              For vin og på de betingelser, der er fastsat i tillæg 20
                           
                           
                              Højst 500 mg/l (når stoffet tilsættes til most og vin, må den samlede mængde ikke overstige 500 mg/l)
                           
                        
                              55
                           
                           
                              Anvendelse af sølvchlorid
                           
                           
                              For vin og på de betingelser, der er fastsat i tillæg 21
                           
                           
                              Højst 1 g/hl, restindhold i vinen < 0,1 mg/l (sølv)«
                           
                        
            
                  2)
               
               
                  Som tillæg 19, 20 og 21 indsættes følgende:»
                     Tillæg 19
                     
                        Forskrifter for behandling af vin ved hjælp af membranteknologi kombineret med aktivt kul for at reducere overskydende 4-ethylphenol og 4-ethylguaiacol
                     
                     Formålet med denne behandling er at reducere indholdet af 4-ethylphenol og 4-ethylguaiacol af mikrobiel oprindelse, som er organoleptiske fejl og som slører vinens aromaer.
                     Forskrifter:
                     
                                 1)
                              
                              
                                 Behandlingen sker under ansvar af en ønolog eller kvalificeret tekniker.
                              
                           
                                 2)
                              
                              
                                 Behandlingen skal registreres i de bøger, der er omhandlet i artikel 147, stk. 2, i forordning (EU) nr. 1308/2013.
                              
                           
                                 3)
                              
                              
                                 De anvendte membraner skal være i overensstemmelse med bestemmelserne i forordning (EF) nr. 1935/2004 og (EU) nr. 10/2011 og med de nationale bestemmelser, der er vedtaget med henblik på gennemførelsen af disse retsakter. De skal være i overensstemmelse med forskrifterne i OIV's internationale ønologiske kodeks.
                              
                           
                  
                     Tillæg 20
                     
                        Forskrifter for polyvinylimidazol- og polyvinylpyrrolidon-copolymerer (PVI/PVP)
                     
                     Formålet med anvendelsen af PVI/PVP er at forhindre fejl, som forårsages af for høje metalindhold, og at mindske uønskede høje metalkoncentrationer.
                     Forskrifter:
                     
                                 1)
                              
                              
                                 Copolymerer skal fjernes ved filtrering senest to dage efter tilsætningen under hensyntagen til forsigtighedsprincippet.
                              
                           
                                 2)
                              
                              
                                 Er der tale om uklar most, må copolymeren tidligst tilsættes to dage før filtreringen.
                              
                           
                                 3)
                              
                              
                                 Behandlingen sker under ansvar af en ønolog eller en kvalificeret tekniker.
                              
                           
                                 4)
                              
                              
                                 Behandlingen skal indføres i de bøger, der er nævnt i artikel 147, stk. 2, i forordning (EU) nr. 1308/2013.
                              
                           
                  
                     Tillæg 21
                     
                        Forskrifter for sølvchlorid
                     
                     Sølvchlorid anvendes til behandling af vin for at fjerne gærings- og lagringsrelaterede unormale lugte (forårsaget af reduktionsreaktioner, som kendetegnes ved tilstedeværelsen af svovlbrinte og thioler).
                     Forskrifter:
                     
                                 1)
                              
                              
                                 Behandlingen sker under ansvar af en ønolog eller en kvalificeret tekniker.
                              
                           
                                 2)
                              
                              
                                 Behandlingen skal indføres i de bøger, der er nævnt i artikel 147, stk. 2, i forordning (EU) nr. 1308/2013.
                              
                           
                                 3)
                              
                              
                                 Sølvchlorid, som tilsættes vin, skal anvendes på et inert bæremateriale, f.eks. kieselgur (diatoméjord), bentonit, kaolin osv. Udfældningen skal fjernes ved hjælp af en passende fysisk fremgangsmåde og behandles inden for den specialiserede sektor.
                              
                           «